اقتحام مستشفى المنيره 2011 هو اعتداء بالسلاح الابيض تم عن طريق مجموعه من الناس فى 6 مارس 2011 بعد ثورة مصر سنة 2011. الايام الاولى من شهر فبراير 2011 شافت اقتحامات و اعتداءات كتيره على مبانى مختلفه فى نواحى مصر بعد انهيار الامن اللى كان من نتايج الثوره. فى 6 مارس و صلت الاعتداءات للمستشفيات لما اقتحمت مجموعه مستشفى المنيره فى حى السيده زينب فى القاهره و هما رافعين السكاكين و السيوف و حاولوا يعتدوا على الدكاتره. قدر عيانين يستنجدوا بالجيش فجت قوات و هرب المهاجمين. اتولى الدكاتره و الممرضين و اهالى العيانين حراسة المستشفى إكمن المهاجمين ممكن يرجعوا تانى. اقتحام مستشفى المنيره ماهواش الاعتداء الوحيد اللى حصل على مستشفيات فى فجر نفس اليوم 6 مارس اتعرضت مستشفى كفر الزيات العام لهجوم بكور نار رماها ناس جوه المستشفى على حد قول الشهود فحصلت حريقه دمرت الدورين التانى و التالت فى المستشفى. مصر بعد ثورة 2011 بقت بتحكمها خونتا عسكريه و مبقاش فيها بوليس او قوات امن و بقت معرضه لإنهيار كامل خاصة مع النقص فى الاكل و العيش و ارتفاع تمنه المتوقع انه يحصل. بلطجية يقتحمون مستشفى المنيرة... Archived 2011-03-10 at the Wayback Machine. حريق يدمر طابقين بمستشفى كفر الزيات وشهود عيان يتهمون بلطجية... Archived 2011-03-10 at the Wayback Machine.